રેહમના આક્ષેપોના કારણે પાકિસ્તાનમાં રાજકીય રીતે ગરમી છે ને આક્ષેપ-પ્રતિ આક્ષેપો જોરશોરથી ચાલી રહ્યા છે. ઈમરાનની પાર્ટીનું કહેવું છે કે, આ વાતોમાં દમ નથી અને આ રાજકીય કાવતરું છે તેથી તેની ચૂંટણી પર કોઈ અસર નહીં થાય. તેમના દાવા પ્રમાણે આ બધું કારસ્તાન નવાઝ શરીફની પાર્ટીનું છે. શરીફની પાર્ટીએ રેહમ ખાનને ૧૦ લાખ બ્રિટિશ પાઉન્ડ (લગભગ ૧૦ કરોડ પિયા) આપીને આ ખેલ કરાવ્યો છે. ઈમરાનની જીત નક્કી છે તેથી લોકોમાં તેની ઈમેજ બગાડીને તેને જીતતો રોકવા આ ખેલ કરાયો છે પણ તેના કારણે કશો ફરક નહીં પડે. સામે નવાઝ શરીફની પાર્ટીનું કહેવું છે કે, ઈમરાન ખાનને ઈસ્લામ સાથે કોઈ લેવાદેવા નથી એ વાત અમે વરસોથી કહીએ છીએ. ઈમરાન લંપટ ને ભ્રષ્ટ માણસ છે એવી અમારી વાત આ આક્ષેપોના કારણે સાચી પડી છે.